[{"text_idx": "#000001", "text": "\u2018Erroa eta Geroa\u2019, emakume baserritarren bizipenen dokumentala Abadin\u0303ora etorriko da"}, {"text_idx": "#000003", "text": "Pelikulak 30 minutuko iraupena du eta hainbat belaunaldi eta lurraldetako emakume baserritarren hausnarketak, kexak, kritikak eta bizipenak jasotzen ditu. Batzuk Durangaldekoak dira. Dokumentala 18:00etan eskainiko da, eta ikusi nahi duenak gonbidapena jaso behar du Errota Kultur Etxean nahiz Txanportan."}, {"text_idx": "#000004", "text": "Etxaldeko Emakumeak-en partaidea den Maribi Ugarteburuk, dokumentalaren egileetako batek, \u2018Sorginatxurrak\u2019 irratsaioan azaldu zuenez, \u201czer harik josi zitzakeen\u201d emakume horien perspektibak, kezkak eta bizipenak jakin nahi zuten eta \u201cnahiz eta lagin txikia hartu\u201d (10 emakume agertzen dira) \u201ckezka batzuk amankomunak dira\u201d."}, {"text_idx": "#000005", "text": "Dokumentalak Hego eta Ipar Euskal Herriko egoeraren desberdintasunak erakusten ditu. Hegoalden eten bat egon da belaunaldien artean eta askok abereen eta lurraren kudeaketa ahal zuten moduan ikasi dute. Iparralden, ostera, testuinguru politiko, sozio-ekonomiko eta kulturala oso bestelakoa izan da, \u201claborantza bizirik matendu da eta hor eztabaida bat sortu da eredu desberdinen artean\u201d."}, {"text_idx": "#000006", "text": "Ikus-entzuneko lanaren autoreek ez dute baserriko lana idealizatu nahi, ezta ondoriorik atera ere. \u201cLanak ez dauka moralejarik eta kezka asko uzten digu airean, tertuliarako material bezala, bai baserritarrei, bai mugimendu feministako kideei begira\u201d, gehitu zuen Ugarteburuk."}, {"text_idx": "#000007", "text": "Ekitaldia osatzeko, \u2018Baserri Munduan\u2019 emakumeek egiten duten lanari buruzko erakusketa bat egingo da Matiena eta Zelaietako kaleetan, urtarrilaren 29tik otsailaren 8ra bitartean. Berdintasun zinegotzi Rosa Mari\u0301a Miguel Perezek, azpimarratu zuenez, bi ekitaldi horien helburua da emakume baserritarren lana zabaltzea eta sustatzea erreferente bat sortzeko belaunaldi berrientzat eta gazteen interesa pizteko lurrari eta naturaren zikloei lotutako bizitzari buruz\u201d."}, {"text_idx": "#000008", "text": "'Erroa eta geroa'Berdintasunaemakume baserritarrakextaldeko emakumeak"}, {"text_idx": "#000012", "text": "Neska gazteek zeregin ikusezinak egiten dituzte Hezkuntzako lantalde mistoetan"}]